Návrh

**ZÁKON**

z ............. 2022**,**

**ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., zákona č. 352/2013 Z. z., zákona č. 382/2013 Z. z., zákona č. 102/2014 Z. z., zákona č. 321/2014 Z. z., zákona č. 91/2016 Z. z., zákona č. 315/2016 Z. z., zákona č. 162/2018 Z. z., zákona č. 177/2018 Z. z., zákona č. 309/2018 Z. z., zákona č. 419/2020 Z. z., zákona č. 85/2022 Z. z. a zákona č. 256/2022 Z. z. sa mení a dopĺňa takto:

1. V § 15 ods. 12 sa na konci pripájajú tieto slová: „a do zásobníka v rozsahu prístupu k uskladňovacej kapacite na zabezpečenie splnenia skladovacej povinnosti podľa § 22a ods. 6 písm. a)“.
2. V § 15 ods. 13 prvej vete sa za slovo „zásobníka“ vkladajú slová „okrem prístupu do zásobníka na zabezpečenie splnenia skladovacej povinnosti podľa § 22a ods. 6 písm. a)“.
3. § 21 sa dopĺňa odsekmi 15 až 17, ktoré znejú:

„(15) Pri vyhlásení obmedzujúcich opatrení v plynárenstve odberateľ plynu nie je oprávnený prekročiť hodnotu odberu určenú pre jednotlivé obmedzujúce odberové stupne alebo obmedzujúce vykurovacie krivky ustanovené všeobecne záväzným právnym predpisom vydaným podľa § 95 ods. 1 písm. e). Ak odberateľ plynu nedodrží vyhlásené obmedzujúce opatrenia v plynárenstve, uhradí prevádzkovateľovi distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, poplatok za nezníženie odberu počas stavu núdze vo výške 0,1 eur za každú odobratú kWh presahujúcu spotrebu podľa príslušného odberového stupňa alebo vykurovacej krivky ustanovených všeobecne záväzným právnym predpisom vydaným podľa § 95 ods. 1 písm. e). Prevádzkovateľ distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, vedie osobitnú evidenciu výnosov poplatkov za nezníženie odberu počas stavu núdze. Výnos poplatkov za nezníženie odberu počas stavu núdze môže byť použitý len na navýšenie štandardu bezpečnosti dodávok plynu pre domácnosti.

(16) Počas vyhlásenej krízovej situácie je dodávateľ plynu povinný použiť všetok svoj disponibilný plyn, získaný na základe vyhlásených obmedzujúcich opatrení v plynárenstve, na dodávku plynu chráneným odberateľom plynu.

(17) Ak je pre odberateľa plynu uskladnený plyn v zásobníku na vymedzenom území na účel riešenia krízovej situácie a tento plyn bol uskladnený pred vyhlásením krízovej situácie na úrovni pohotovosť alebo stav núdze, pri vyhlásení obmedzujúcich opatrení v plynárenstve odberateľ plynu zníži odber plynu na množstvo plynu podľa príslušného vyhláseného odberového stupňa ustanoveného všeobecne záväzným právnym predpisom vydaným podľa § 95 ods. 1 písm. e) alebo na množstvo plynu dodaného zo zásobníka, ktorý bol pre odberateľa uskladnený na účel riešenia krízovej situácie. Odberateľ plynu znižuje odber plynu na množstvo plynu podľa príslušného vyhláseného odberového stupňa ustanoveného všeobecne záväzným právnym predpisom vydaným podľa § 95 ods. 1 písm. e), ak sa podľa odberového stupňa majú prerušiť dodávky plynu pre všetkých odberateľov plynu okrem chránených odberateľov plynu. Prevádzkovateľ zásobníka vedie oddelenú evidenciu plynu uskladneného na účel riešenia krízovej situácie pre jednotlivých odberateľov plynu.“.

1. V § 22 ods. 4 druhej vete sa slová „30 %“ nahrádzajú slovami „50 %“.
2. Za § 22 sa vkladá § 22a, ktorý vrátane nadpisu znie:

„**§ 22a**

**Skladovacia povinnosť**

(1) Dodávateľ plynu a užívateľ distribučnej siete, ktorí zabezpečujú distribúciu plynu odberateľom, sú povinní uskladňovať množstvo plynu vypočítané ako súčin ich predpokladaného trhového podielu a celkovej skladovacej povinnosti podľa odseku 3 (ďalej len „skladovacia povinnosť“) v zásobníkoch plynu na vymedzenom území. Predpokladaný trhový podiel pre skladovaciu povinnosť platnú od 1. apríla príslušného kalendárneho roka do 31. marca nasledujúceho roka sa vypočíta na základe množstva distribuovaného plynu odberateľom za predchádzajúci kalendárny rok pre odberné miesta odberateľov, ktorým zabezpečuje dodávateľ plynu alebo užívateľ distribučnej siete distribúciu plynu na základe zmluvy o dodávke plynu alebo zmluvy o združenej dodávke plynu k 1. februáru príslušného kalendárneho roka. Do množstva plynu, z ktorého sa vypočíta trhový podiel pre skladovaciu povinnosť podľa druhej vety, sa nezapočítava množstvo biometánu, ktoré dodal príslušný dodávateľ plynu alebo ktorého distribúciu zabezpečil príslušný užívateľ distribučnej siete za predchádzajúci kalendárny rok z výroby plynu na vymedzenom území a ktorého množstvo príslušný dodávateľ plynu alebo užívateľ distribučnej siete oznámil a preukázal do 1. februára príslušného kalendárneho roka prevádzkovateľovi distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území.

(2) Dodávateľ plynu a užívateľ distribučnej siete, na ktorých sa vzťahuje skladovacia povinnosť, sú na účel splnenia svojej skladovacej povinnosti povinní zabezpečiť, aby mali k 1. novembru príslušného kalendárneho roka uskladnené v zásobníkoch plynu podľa odseku 1 množstvo plynu v objeme 100 % výšky ich skladovacej povinnosti. Dodávateľ plynu a užívateľ distribučnej siete, na ktorých sa vzťahuje skladovacia povinnosť, musia zároveň zabezpečiť uskladnenie požadovaného množstva plynu na zabezpečenie splnenia skladovacej povinnosti k jednotlivým priebežným kontrolným bodom (ďalej len „kontrolný bod“) v rozsahu podľa prílohy č. 1a. Ak dodávateľ plynu počas obdobia plnenia skladovacej povinnosti prestane dodávať plyn odberateľovi so zmluvným ročným odberom plynu nad 10 000 MWh, prechádza zodpovedajúca časť skladovacej povinnosti na nového dodávateľa plynu.

(3) Celková skladovacia povinnosť predstavuje 25 % priemernej ročnej spotreby plynu na vymedzenom území za predchádzajúcich päť kalendárnych rokov.

(4) Prevádzkovateľ distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, oznámi do 1. marca príslušného kalendárneho roka úradu a dodávateľovi plynu a užívateľovi distribučnej siete, na ktorých sa vzťahuje skladovacia povinnosť, veľkosť ich skladovacej povinnosti na príslušný kalendárny rok a prvé tri mesiace nasledujúceho kalendárneho roka. Dodávateľ plynu a užívateľ distribučnej siete, na ktorých sa vzťahuje skladovacia povinnosť, majú právo vzniesť námietku voči výpočtu skladovacej povinnosti zo strany prevádzkovateľa distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území. Námietka voči výpočtu skladovacej povinnosti sa predkladá prevádzkovateľovi distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, a úradu. Výpočet skladovacej povinnosti potvrdí alebo zmení úrad. Prevádzkovateľ distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, oznámi prevádzkovateľom zásobníkov veľkosť skladovacej povinnosti na nasledujúce obdobie v členení podľa jednotlivých dodávateľov plynu a užívateľov distribučnej siete. Prevádzkovateľ distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, oznámi dodávateľovi poslednej inštancie výšku celkovej skladovacej povinnosti podľa odseku 3.

(5) Prevádzkovateľ zásobníka je povinný vyčleniť uskladňovaciu kapacitu na plnenie celkovej skladovacej povinnosti, pri zohľadnení možnosti vyčlenenia časti pracovného objemu podľa odseku 6 písm. b), celkovej dostupnej uskladňovacej kapacity a geologicko-technických možností jednotlivých zásobníkov. Prevádzkovateľ zásobníka je povinný do 15. februára príslušného kalendárneho roka zverejniť celkovú dostupnú uskladňovaciu kapacitu, ktorou disponuje na obdobie od 1. apríla príslušného kalendárneho roka do 31. marca nasledujúceho roka.

(6) Dodávateľ plynu a užívateľ distribučnej siete, na ktorých sa vzťahuje skladovacia povinnosť, sú povinní do 15. marca príslušného kalendárneho roka požiadať prevádzkovateľov zásobníkov o

a) pridelenie uskladňovacej kapacity na zabezpečenie splnenia celej svojej skladovacej povinnosti na obdobie od 1. apríla príslušného kalendárneho roka do 31. marca nasledujúceho roka a uzatvoriť zmluvu o prístupe do zásobníka a uskladňovaní plynu v rozsahu svojej skladovacej povinnosti za regulovanú cenu alebo

b) vyčlenenie časti pracovného objemu na zabezpečenie splnenia svojej skladovacej povinnosti zo zmluvy o prístupe do zásobníka a uskladňovaní plynu uzatvorenej pred 1..aprílom 2022 a uzatvoriť dodatok k tejto zmluve o prístupe do zásobníka a uskladňovaní plynu v súlade s týmto zákonom; vyčleniť časť pracovného objemu na zabezpečenie splnenia skladovacej povinnosti je možné aj postupným navyšovaním pracovného objemu podľa kontrolných bodov dohodnutým v dodatku k zmluve o prístupe do zásobníka a uskladňovaní plynu.

(7) Prevádzkovateľ zásobníka eviduje uskladnené množstvo plynu na zabezpečenie splnenia skladovacej povinnosti na osobitných účtoch. Prevádzkovateľ zásobníka je povinný k poslednému kalendárnemu dňu v každom mesiaci informovať prevádzkovateľa distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, o disponibilnom množstve plynu uskladneného na zabezpečenie splnenia skladovacej povinnosti podľa jednotlivých dodávateľov plynu a užívateľov distribučnej siete. Prevádzkovateľ distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, je povinný do 10 dní po každom kontrolnom bode informovať ministerstvo a úrad o   disponibilnom množstve plynu uskladneného na zabezpečenie splnenia skladovacej povinnosti v zákonom ustanovenej lehote podľa jednotlivých dodávateľov plynu a užívateľov distribučnej siete k príslušnému kontrolnému bodu a výške skladovacej povinnosti vyžadovanej podľa odseku 2 v členení podľa jednotlivých dodávateľov plynu a užívateľov distribučnej siete. Dodávateľ plynu a užívateľ distribučnej siete sú povinní ťažiť uskladnený plyn, ktorým zabezpečujú splnenie skladovacej povinnosti, len s výstupom do distribučnej siete pre potreby dodávky plynu na vymedzenom území.

(8) Prevádzkovateľ distribučnej siete, ktorý je pripojený k prepravnej sieti, je povinný oznámiť prevádzkovateľovi distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, údaje potrebné na určenie skladovacej povinnosti podľa odsekov 1 a 3, v členení podľa dodávateľov plynu a užívateľov distribučnej siete, ktorí zabezpečovali distribúciu plynu odberateľom prostredníctvom ich distribučnej siete za predchádzajúci kalendárny rok, do 5. februára príslušného kalendárneho roka.

(9) Ak dodávateľ plynu alebo užívateľ distribučnej siete prenesie splnenie celej svojej skladovacej povinnosti alebo jej časti zmluvou na iného dodávateľa plynu, jeho povinnosti podľa § 22a sa považujú za splnené. Dodávateľovi plynu, ktorý prevezme zodpovednosť za splnenie skladovacej povinnosti podľa prvej vety, sa o príslušné množstvo plynu navyšuje jeho skladovacia povinnosť alebo mu táto povinnosť vzniká, ak ju doposiaľ nevykonával. O prenesení skladovacej povinnosti podľa prvej vety informuje dodávateľ plynu, ktorý prevzal zodpovednosť za splnenie skladovacej povinnosti, prevádzkovateľa distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, do 15. februára príslušného kalendárneho roka. Ak užívateľ distribučnej siete zabezpečuje distribúciu plynu prevažne na vlastnú spotrebu, je dodávateľ plynu, ktorý dodáva plyn takémuto užívateľovi distribučnej siete, povinný prevziať skladovaciu povinnosť v  rozsahu vyplývajúceho z objemu jeho dodávky plynu, ak ho o to takýto užívateľ distribučnej siete požiada.

(10) Náklady dodávateľa spojené so zabezpečením skladovacej povinnosti úrad zohľadní v konaní o cenovej regulácii podľa osobitného predpisu.[81)](https://www.slov-lex.sk/pravne-predpisy/SK/ZZ/2012/251/20220730?ucinnost=02.12.2022#poznamky.poznamka-81).“.

1. V § 69 ods. 7 sa za slovo „predkladať“ vkladajú slová „ministerstvu a“.
2. § 88 sa dopĺňa odsekom 13, ktorý znie:

„(13) Ministerstvo alebo ním poverená osoba na podnet prevádzkovateľa distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, vykonáva kontrolu dodržiavania správnosti zaradenia odberateľov a určenia výšky odberov na účel určenia bezpečnostného minima, obmedzujúcich odberových stupňov a obmedzujúcich vykurovacích kriviek ustanovených všeobecne záväzným právnym predpisom vydaným podľa § 95 ods. 1 písm. e). Ak ministerstvo alebo ním poverená osoba zistí nesprávne zaradenie odberateľov alebo určenie výšky odberov na účel určenia bezpečnostného minima, obmedzujúcich odberových stupňov a obmedzujúcich vykurovacích kriviek ustanovených všeobecne záväzným právnym predpisom vydaným podľa § 95 ods. 1 písm. e), uloží účastníkom trhu s plynom, ktorí takéto nesprávne zaradenie dohodli, povinnosť napraviť zistené nedostatky v určenej lehote.“.

1. V § 90 písm. a) sa za slová „§ 19a“ vkladá čiarka a slová „§ 22a“.
2. V § 91 ods. 1 sa písmeno a) dopĺňa siedmym bodom, ktorý znie:

„7. napraviť nedostatky v určenej lehote podľa § 88 ods. 13,“.

1. V § 91 sa odsek 2 dopĺňa písmenom l), ktoré znie:

„l) od 5 000 eur do 1 000 000 eur za porušenie povinností dodávateľa plynu alebo užívateľa distribučnej siete, na ktorých sa vzťahuje skladovacia povinnosť, uložených v § 22a, a to v ktoromkoľvek kontrolnom bode určenom podľa prílohy č. 1a.“.

1. Za § 96h sa vkladá § 96i, ktorý vrátane nadpisu znie:

„**§ 96i**

**Prechodné ustanovenia k úpravám účinným od 1. decembra 2022**

1. Na obdobie od 1. decembra 2022 do 31. marca 2023 dodávateľ plynu preukáže ministerstvu a úradu údaje o zabezpečenom množstve plynu podľa § 69 ods. 7 zmluvou o nákupe a dodávke plynu alebo inou zmluvou, ktorou má zabezpečené dodávky plynu, zmluvou o uskladnení plynu v zásobníku plynu alebo zmluvou o prenesení zodpovednosti za uskladnenie plynu na iného účastníka trhu s plynom do 10. decembra 2022.
2. Povinnosti podľa § 22a sa prvýkrát uplatnia na obdobie od 1. apríla 2023.
3. Na obdobie od 1. apríla 2023 do 31. marca 2024 sa celková skladovacia povinnosť podľa § 22a ods. 3 vynásobí koeficientom 0,5.“.
4. Za prílohu č. 1 sa vkladá príloha č. 1a, ktorá vrátane nadpisu znie:

„Príloha č. 1a

k zákonu č. 251/2012 Z. z.

**Rozsah zabezpečenia splnenia skladovacej povinnosti k jednotlivým priebežným kontrolným bodom**

Na obdobie od 1. apríla do 31. marca

|  |  |  |  |  |  |  |
| --- | --- | --- | --- | --- | --- | --- |
| Kontrolný bod | 1. apríl | 1. máj | 1. jún | 1. júl | 1. august | 1. september |
| Požadované percento zabezpečenia skladovacej povinnosti | 0% | 4% | 15% | 29% | 52% | 74% |

|  |  |  |  |  |  |  |
| --- | --- | --- | --- | --- | --- | --- |
| Kontrolný bod | 1. október | 1. november | 1. december | 1. január | 1. február | 1. marec |
| Požadované percento zabezpečenia skladovacej povinnosti | 90% | 100% | 80% | 59% | 32% | 14% |

“.

**Čl. II**

Zákon č. 250/2012 Z. z. o regulácii v sieťových odvetviach v znení zákona č. 435/2013 Z. z., zákona č. 321/2014 Z. z., zákona č. 391/2015 Z. z., zákona č. 164/2017 Z. z., zákona č..177/2018 Z. z., zákona č. 309/2018 Z. z., zákona č. 221/2019 Z. z., zákona č. 297/2019 Z. z., zákona č. 198/2020 Z. z., zákona č. 276/2020 Z. z., zákona č. 419/2020 Z. z., zákona č..516/2021 Z. z., zákona č. 85/2022 Z. z. a zákona č. 256/2022 Z. z. sa mení a dopĺňa takto:

1. V § 2 písm. k) piatom bode a šiestom bode sa slovo „alebo“ nahrádza čiarkou a na konci sa pripájajú tieto slová: „alebo na prevádzku bytového domu s nájomnými bytmi vo vlastníctve samosprávy, ktoré sú určené na sociálne bývanie podľa osobitného predpisu6ba)“.

Poznámka pod čiarou k odkazu 6ba znie:

„6ba) § 21 zákona č. 443/2010 Z. z. o dotáciách na rozvoj bývania a o sociálnom bývaní v znení zákona č. 358/2020 Z. z.“.

1. V § 9 ods. 1 sa písmeno c) dopĺňa šiestym bodom, ktorý znie:

„6. o certifikácii prevádzkovateľa zásobníka podľa osobitného predpisu,14a)“.

Poznámka pod čiarou k odkazu 14a znie:

„14a) Nariadenie európskeho parlamentu a Rady (EÚ) 2017/1938 z 25. októbra 2017 o opatreniach na zaistenie bezpečnosti dodávok plynu a o zrušení nariadenia (EÚ) č. 994/2010 (Ú. v. EÚ L 280, 28. 10. 2017) v platnom znení.“.

1. V § 9 sa odsek 1 dopĺňa písmenom o), ktoré znie:

„o) potvrdí alebo zmení výpočet skladovacej povinnosti zo strany prevádzkovateľa distribučnej siete, ktorý na základe rozhodnutia ministerstva plní úlohy plynárenského dispečingu na vymedzenom území, na základe námietky vznesenej dodávateľom plynu alebo užívateľom distribučnej siete, na ktorých sa vzťahuje skladovacia povinnosť.17d)“.

Poznámka pod čiarou k odkazu 17d znie:

„17d) § 22a ods. 4 zákona č. 251/2012 Z. z. v znení zákona č. .../2022 Z. z.“.

1. V § 11 sa odsek 2 dopĺňa písmenom g), ktoré znie:

„g) prístup do zásobníka a uskladňovanie plynu v rozsahu prístupu k uskladňovacej kapacite na zabezpečenie splnenia skladovacej povinnosti podľa osobitného predpisu.21ba)“.

Poznámka pod čiarou k odkazu 21ba znie:

„21ba) § 22a ods. 6 písm. a) zákona č. 251/2012 Z. z. v znení zákona č. .../2022 Z. z.“.

1. § 12 sa dopĺňa odsekom 12, ktorý znie:

„(12) Cenová regulácia prístupu do zásobníka a uskladňovanie plynu podľa § 11 ods. 2 písm. g) sa vykonáva určením podľa odseku 1 písm. b) alebo písm. d).“.

1. V § 14 ods. 5 písm. c) sa slová „sústavy a [§ 11 ods. 1 písm. h) a k)](https://www.slov-lex.sk/pravne-predpisy/SK/ZZ/2012/250/20220401#paragraf-11.odsek-1.pismeno-k)“ nahrádzajú slovami „sústavy, [§ 11 ods. 1 písm. h) a k)](https://www.slov-lex.sk/pravne-predpisy/SK/ZZ/2012/250/20220401#paragraf-11.odsek-1.pismeno-k) a § 11 ods. 2 písm. g)“.
2. V § 14 ods. 12 sa slová „§ 11 ods. 2 písm. a) až d) a f)“ nahrádzajú slovami „§ 11 ods. 2 písm. a) až d), f) a g)“.
3. Za § 45i sa vkladá § 45j, ktorý vrátane nadpisu znie:

„**§ 45j**

**Prechodné ustanovenia k úpravám účinným od 1. decembra 2022**

1. Úrad určí na obdobie od 1. apríla 2023 do 31. marca 2024 maximálnu cenu za prístup do zásobníka a uskladňovanie plynu podľa § 11 ods. 2 písm. g) z vlastného podnetu v súlade s § 12 ods. 12 do 31. januára 2023.
2. Prevádzkovateľ zásobníka je povinný podať cenový návrh na obdobie od 1. apríla 2024 podľa § 14 ods. 5 písm. c).“.

**Čl. III**

Tento zákon nadobúda účinnosť 1. decembra 2022.